Preĝejo Sankta Leonardo (Mittersill)

Preĝejo Sankta Leonardo (germane: Pfarrkirche Mittersill) estas romkatolika kirko en la sudo de Mittersill, Aŭstrujo. Verŝajne jam en la 13-a jarcento konstruiĝis la unua kirko. Post incendio en 1746 oni elfaris la tuton ĝis 1749, laŭ planoj de Johann Kleber kaj Philipp Maurer. Restaŭradoj okazis en 1885, 1923 kaj (ekstere) 1981/82. Inter 1812 kaj 1820 ĝi estis dekanuja ĉefkirko (kaj denove de 1936). En la 1813-a jaro ĝi promociiĝis je paroĥa preĝejo. La barokan konstruaĵon ĉirkaŭas tombejo. La ekstero ampleksas longan halon kun puc-soklo kaj ŝinda seltegmento sur neinterrompitaj konkavaj randoj. La kirko orientiĝinta suden havas nordan gablo-fonron kun antaŭenigita trietaĝa turo. La konkavaj randoj de la longa navo estas daŭrigata kiel kornico. La turo havas rondarkajn sonfenesrojn kaj bulban spajron. La ĉefalataro de 1756 estis modernigita en 1834: la altarbildo montras Leonardon malliberigantan kaptitojn, de Donato Arsenio Mascagni (ĉ. 1618); la posta flanko de la altarbildo prezentas Sanktan Florianon (1655), kaj la figurojn de la sanktuloj Petro kaj Paŭlo, Henriko kaj Floriano (ĉ. 1760). La baroka orgenfasado kovras instrumenton de la filoj de Matthäus Mauracher (1888). Du sonorilojn faris Karl Wolfgang Gugg en 1758 kaj 1764. Literaturo "Mittersill, Pfarrkirche hl. Leonhard im Süden des Ortes, Pfarrhof, Annakirche in der Ortsmitte" - ĉe: Die Kunstdenkmäler Österreichs. Dehio Salzburg 1986, p. 254–256. Eksteraj ligiloj informoj sur municipa paĝaro hejmpaĝo de la paroĥaro Hohe Tauern (Mittersill, Stuhlfeld kaj Hollersbach)